Blaze7451/Wiki-th-20250601 huggingface dataset:
มังกรหยก ศึกสองจ้าวยุทธจักร

มังกรหยก ศึกสองจ้าวยุทธจักร  (The Condor Heroes Return) เป็นละครโทรทัศน์ที่สร้างขึ้นในปี ค.ศ. 1993 ออกอากาศในปี ค.ศ. 1994 อิงเรื่องราวมาจากวรรณกรรมชิ้นเอกของจีนเรื่อง มังกรหยก และ ของกิมย้งนำแสดงโดย เจิ้ง อี้เจี้ยน, มาร์โก หงาย ออกอากาศทางช่อง 3 แฟมิลี่ เป็นตอนแรกในวันที่ 22 กันยายน พ.ศ. 2560

**เนื้อเรื่องย่อ**
เรื่องราวกล่าวถึงในวัยหนุ่มของ อั้งชิด ลูกเศรษฐี ที่มีคุณธรรมต้องการช่วยเหลือผู้ตกทุกข์ตลอดช่วงชีวิตของอั้งชิด เขาได้พบกับสตรีผู้สวยงามหลายต่อหลายนาง จนบางครั้งก็เกิดเป็นความสัมพันธ์แบบรักสามเส้า เช่นเดียวกับ ต้วนจื้อซิน ที่ได้รับการเลี้ยงดูจากหญิงที่ยากจนผู้นำเขามาเลี้ยงดู  ต่อมาเมื่อต้วนจื้อซิน ได้รับทราบถึงชาติกำเนิดที่แท้จริง ว่าเขาเป็นถึงรัชทายาทแห่งเมืองตาลีฟู 
สองจอมยุทธต้องเผชิญกับความแค้น ความรัก บุญคุณที่ต้องทดแทน จนก่อให้เกิดความเข้าใจผิดซึ่งกันและกัน แต่เมื่อชาติบ้านเมืองเกิดการถูกคุกคามจากชาวกิม ทำให้ทั้งคู่ต้องร่วมมือกันเพื่อกำจัดศัตรูของบ้านเมือง โดยการใช้ สุดยอดวิชา 18 ฝ่ามือพิชิตมังกร  กับ 36 ท่าไม้เท้าตีสุนัข เพื่อทำให้ราชวงศ์ซ่ง ยังคงดำรงอยู่ต่อไปได้

**นักแสดงนำ**
 เจิ้ง อี้เจี้ยน รับบท อิดเต็งไต้ซือ- มาร์โก หงาย รับบท อั้งฉิกกง- หว่อง เสี่ยวฉุน รับบท ฉิงซุตซัม- ชาร์ลีน ชาน รับบท เล่าหยิง- เฉิน ไหว่ยี รับบท หมิว เซี่ยยาน- เวย์น ไล รับบท จิวแป๊ะทง

**อ้างอิง**

**แหล่งข้อมูลอื่น**
   The Condor Heroes Return on Baidu Baike
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:ละครโทรทัศน์ฮ่องกงในปี พ.ศ. 2537
วันไปรษณีย์โลก

วันไปรษณีย์โลก (World Post day) จะมีขึ้นทุกปีในวันที่ 9 ตุลาคม เพื่อเป็นการระลึกถึง วันเริ่มก่อตั้งสหภาพไปรษณีย์สากล (Universal Postal Union หรือ UPU) และเป็นวันลงนามสนธิสัญญาแบร์น ในปีพ.ศ. 2417 (1874) ที่กรุงแบร์น ประเทศสวิตเซอร์แลนด์ การก่อตั้งสหภาพไปรษณีย์สากล หรือชื่อแรกเริ่มคือ สหภาพไปรษณีย์ทั่วไป (General Postal Union) และลงนามสนธิสัญญาในครั้งนั้น เพื่อประสานและวางระเบียบบริการไปรษณีย์ทั่วโลก เพื่อให้การแลกเปลี่ยนไปรษณีย์ระหว่างประเทศเป็นไปอย่างเสรี
หมวดหมู่:วันการตระหนัก
หมวดหมู่:วันสำคัญในเดือนตุลาคม
มารีแห่งกีซ

มารีแห่งกีซ (Marie de Guise) เป็นสตรีสูงศักดิ์ชาวฝรั่งเศสซึ่งอภิเษกสมรสเข้าสู่พระราชวงศ์สกอตแลนด์ โดยดำรงตำแหน่งเป็นพระราชินีแห่งสกอตแลนด์ระหว่างค.ศ. 1538 ถึง 1542 ในฐานะพระมเหสีของพระเจ้าเจมส์ที่ 5 แห่งสกอตแลนด์ เมื่อพระราชสวามีเสด็จสวรรคตในปี 1542 พระราชธิดาของพระนางก็ขึ้นครองราชสมบัติเป็นสมเด็จพระราชินีนาถแมรีที่ 1 ขณะมีพระชันษาเพียง 6 วัน พระนางมารีได้ดำรงตำแหน่งเป็นผู้สำเร็จราชการแผ่นดินแทนพระธิดาระหว่างปี 1554 ถึง 1560 พระนางยังมีศักดิ์เป็นยายของพระเจ้าเจมส์ที่ 1 แห่งอังกฤษ ซึ่งเป็นกษัตริย์องค์แรกที่รวมราชบัลลังก์อังกฤษเข้ากับสกอตแลนด์
พระนางมารีเป็นสมาชิกของราชวงศ์กีซของดัชชีลอแรนซึ่งเป็นราชวงศ์มากอิทธิพลในฝรั่งเศส เธอถูกวางตัวให้เป็นคู่สมรสในว่าที่กษัตริย์สกอตแลนด์ซึ่งเป็นชาติที่นับถือนิกายโรมันคาทอลิกเหมือนกับฝรั่งเศส หน้าที่ของพระนางคือสนับสนุนให้สกอตแลนด์เป็นเอกราชและพ้นจากอิทธิพลของอังกฤษ อย่างไรก็ตาม พระนางกลับทำไม่สำเร็จ ในวันที่พระนางสเด็จสวรรคต สกอตแลนด์ก็ถูกควบคุมโดยฝ่ายนิกายโปรเตสแตนต์
1560

หมวดหมู่:คู่อภิเษกสมรสในพระมหากษัตริย์สกอตแลนด์
หมวดหมู่:เสียชีวิตจากภาวะบวมน้ำ
หมวดหมู่:พระเจ้าเจมส์ที่ 5 แห่งสกอตแลนด์
ซุนของ

ซุนของ (孫匡, ? – ?) ชื่อรอง Jizuo พระราชอนุชาของ พระเจ้าซุนกวน ปฐมจักรพรรดิแห่ง ราชวงศ์ง่อ, ขุนศึกผู้มีชีวิตอยู่ในช่วงปลายยุค ราชวงศ์ฮั่นตะวันออก
หมวดหมู่:บุคคลในยุคสามก๊ก
หมวดหมู่:ง่อก๊ก
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ครอบครัวของซุนกวน
จาง เช่อ

จาง เช่อ (p=Zhāng Chè; Chang Cheh 10 กุมภาพันธ์ 1923 – 22 มิถุนายน 2002) เป็น ผู้กำกับภาพยนตร์ชาวจีน
เขากำกับภาพยนตร์มาหลายเรื่อง เช่น Five Deadly Venoms, The Brave Archer (งานบทประพันธ์ของ กิมย้ง), The One-Armed Swordsman และ ภาพยนตร์กำลังภายใน อีกหลายเรื่อง

**ผลงานการกำกับภาพยนตร์**
The Assassin (1967)
*The One-Armed Swordsman (1967)
*Golden Swallow (1968)
*Have Sword, Will Travel (1969)
*The Invincible Fist (1969)
*Return of the One-Armed Swordsman (1969)
*Dead End (1969)
*The Heroic Ones (1970)
*Vengeance! (1970)
*The Duel (1971)
*Duel of Fists (1971)
*The Deadly Duo (1971)
*The Anonymous Heroes (1971)
*New One-Armed Swordsman (1971)
*King Eagle (1971)
*Four Riders (1972)
*The Water Margin (1972)
*Boxer From Shantung (1972)
*Angry Guest (1972)
*Police Force (1973)
*The Blood Brothers (1973)
*The Generation Gap (1973)
*The Delinquent (1973)
*The Pirate (1973)
*The Savage Five (1974)
*Five Shaolin Masters (1974)
*Heroes Two (1974)
*Shaolin Martial Arts (1974)
*The Legend of the 7 Golden Vampires (1974)
*Disciples of Shaolin (1975)
*7 Man Army (1976)
*Shaolin Temple (1976)
*The Shaolin Avengers (1976)
*Chinatown Kid (1977)
*The Brave Archer (1977)
*The Brave Archer 2 (1978)
*Five Venoms (1978)
*Invincible Shaolin (1978)
*Crippled Avengers (1978)
*Ten Tigers of Kwangtung (1979)
*Kid with the Golden Arm (1979)
*Shaolin Rescuers (1979)
*Magnificent Acrobats (1979)
*Flag of Iron (1980)
*The Brave Archer 3 (1981)
*2 Champions of Shaolin (1981)
*Masked Avengers (1981)
*House of Traps (1982)
*Sword Stained With Royal Blood (1982)
*Five Element Ninjas (1982)
*The Weird Man (1983)
*Shanghai 13 (1984)
*Ninja In Ancient China (1993)

**อ้างอิง**

**แหล่งข้อมูลอื่น**
id=0151653- Senses of Cinema: Great Directors Critical Database- Chang Cheh: the Godfather of the Kung Fu Film date=2011-07-07 - Chang Cheh and other Shaw Bros. reviews at Cityonfire.com
หมวดหมู่:ผู้กำกับภาพยนตร์ชาวจีน
หมวดหมู่:บุคคลจากเซี่ยงไฮ้
ดยุกแห่งซัสเซกซ์

ดยุกแห่งซัสเซกซ์ (Duke of Sussex) เป็นบรรดาศักดิ์หนึ่งของสหราชอาณาจักร ที่พระราชทานในรัชสมัยของพระเจ้าจอร์จที่ 3 ให้แก่เจ้าชายออกัสตัส เฟรเดอริก พระราชโอรสลำดับที่ 6 โดยพระองค์ยังได้รับพระราชทานอิสริยยศเป็นบารอนอาร์กโลว์ และเอิร์ลแห่งอินเวอร์เนสส์อีกสองบรรดาศักดิ์ในเวลาเดียวกัน
เจ้าชายออกัสตัส เฟรเดอริกทรงเสกสมรสสองครั้ง โดยครั้งแรกกับเลดีออกัสตา เมอร์เรย์ ในปีค.ศ. 1793 โดยถูกประกาศเป็นโมฆะในปีค.ศ. 1794 และครั้งต่อมากับเลดีเซซิเลีย กอร์ เมื่อ 2 พฤษภาคม ค.ศ. 1831 โดยการเสกสมรสทั้งสองครั้งนี้ไม่ได้รับพระราชทานพระบรมราชานุญาติ ตามพระราชบัญญัติการเสกสมรสของพระราชวงศ์ ค.ศ. 1772 จึงทำให้พระโอรสที่เกิดแก่พระชายาทั้งสองพระองค์ไม่สามารถสืบตระกูลได้ โดยเนื่องจากเลดีเซซีเลียไม่ถือเป็นพระชายาโดยสมบูรณ์ เธอจึงไม่ได้รับการต้อนรับโดยราชสำนัก ซึ่งทำให้เธอไม่สามารถออกงานร่วมกับพระสวามีได้ ในที่สุดเมื่อ 30 มีนาคม ค.ศ. 1840 เธอได้รับการแต่งตั้งเป็นดัชเชสแห่งอินเวอร์เนส โดยสมเด็จพระราชินีนาถวิกตอเรีย
เจ้าชายออกัสตัส เฟรเดอริก สิ้นพระชนม์โดยไม่มีทายาทสืบตระกูล บรรดาศักดิ์นี้จึงสิ้นสุดลงที่สมัยของพระองค์ในปี ค.ศ. 1843
ในปี ค.ศ. 2018 สมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น ดยุกแห่งซัสเซกซ์ สืบเนื่องจากงานเสกสมรสกับเมแกน มาร์เกิล ซึ่งต่อมาเป็นดัชเชสแห่งซัสเซกส์คนแรกในประวัติศาสตร์ 

**รายพระนาม**

**สถาปนาครั้งแรก ค.ศ. 1801**
เจ้าชายออกัสตัส เฟรเดอริกราชวงศ์ฮันโนเฟอร์1801–1843 เอิร์ลแห่งอินเวอร์นิส และ บารอนอาร์กโลว์ (1801)
เจ้าชายออกัสตัส เฟรเดอริก
140px
27 มกราคม 1773พระราชวังบักกิงแฮม, ลอนดอนพระราชโอรสในสมเด็จพระเจ้าจอร์จที่ 3 กับสมเด็จพระราชินีชาร์ล็อตต์
4 เมษายน 1793 เลดีออกัสตา เมอร์เรย์พระโอรสธิดา 2 พระองค์2 พฤษภาคม 1831เลดีเซซิเลีย อันเดอร์วูดไม่มีพระโอรสและธิดา
21 เมษายน 1843พระราชวังเคนซิงตัน, ลอนดอนพระชนมายุ 70 พรรษา
เนื่องจากเจ้าชายออกัสตัส เฟรเดอริกได้เสกสมรสกับเลดีออกัสตา เมอร์เรย์ และมีพระโอรสธิดาด้วยกัน 2 พระองค์ ซึ่งต่อมาได้ถูกประกาศให้เป็นโมฆะสืบเนื่องจากพระราชบัญญัติการสมรสของพระราชวงศ์ ค.ศ. 1772 และต่อมาบรรดาศักดิ์ทั้งหลายได้สิ้นสุดลงเมื่อสิ้นพระชนม์

**สถาปนาครั้งที่ 2 ค.ศ. 2018**
เจ้าชายแฮร์รีราชวงศ์วินด์เซอร์2018–ปัจจุบันเอิร์ลแห่งดัมบาร์ตัน และ บารอนกิลคีล (2018)
เจ้าชายแฮร์รี
140px
15 กันยายน 1984โรงพยาบาลเซนต์แมรี ลอนดอนพระโอรสในสมเด็จพระเจ้าชาร์ลส์ที่ 3 กับไดอานา เจ้าหญิงแห่งเวลส์
19 พฤษภาคม 2018เมแกน มาร์เคิลพระโอรส-ธิดา 2 พระองค์ 
พระชันษา 15 

**ลำดับการสืบตระกูล**
15px เจ้าชายแฮร์รี ดยุกแห่งซัสเซกซ์ (ประสูติ 15 กันยายน 1984)
** (1) 15px เจ้าชายอาร์ชีแห่งซัสเซกซ์ (ประสูติ 6 พฤษภาคม 2019)

**อ้างอิง**

**ดูเพิ่ม **
 บรรดาศักดิ์อังกฤษ - รายชื่อตำแหน่งดยุกและขุนนางสืบตระกูลของหมู่เกาะอังกฤษ  
หมวดหมู่:ขุนนางอังกฤษ
หมวดหมู่:ดยุกแห่งซัสเซกซ์
เนเฟรูที่ 3

เนเฟรูที่ 3 มีความหมายว่า "ความสวยงาม" เป็นพระราชินีแห่งอียิปต์โบราณของราชวงศ์ที่สิบสอง พระองค์เป็นธิดาของของฟาโรห์อเมเนมเฮตที่ 1 (ปกครอง 1991-1962 ปีก่อนคริสตกาล) เป็นพระมเหสีของฟาโรห์เซนุสเรตที่ 1 (ปกครอง 1971-1926 ปีก่อนคริสตกาล) และพระองค์เป็นมารดาของฟาโรห์อเมเนมเฮตที่ 2

**อ้างอิง**
หมวดหมู่:ราชินีแห่งอียิปต์โบราณ
โชว์แมนบันลือโลก

โชว์แมนบันลือโลก เป็นภาพยนตร์เพลงชีวประวัติของ พี. ที. บาร์นัม (P. T. Barnum) จากประเทศสหรัฐอเมริกา มีกำหนดออกฉายปี 2017 กำกับโดย Michael Gracey

**อ้างอิง**

**แหล่งข้อมูล==
สตีฟ เชน

สตีเว่น เชน (; เกิด 25 สิงหาคม ค.ศ. 1978) เป็นผู้ประกอบการด้านอินเทอร์เน็ตชาวอเมริกัน เขาเป็นที่รู้จักกันดีว่าเป็นหนึ่งในผู้ร่วมก่อตั้งและเป็นหัวหน้าเจ้าหน้าที่ฝ่ายเทคโนโลยีของเว็บไซต์ยอดนิยม YouTube เขาเป็นคนเชื้อสายไต้หวัน หลังจากที่ได้ร่วมก่อตั้ง บริษัท AVOS Systems, Inc. และได้สร้างแอปพลิเคชันแชร์วิดีโอ MixBit เขาเข้าร่วมงานกับ Google Ventures ในปีค.ศ. 2014

**ชีวิตส่วนตัว**
สตีฟ เชนแต่งงานกับปาร์ค จี-ยอน ซึ่งปัจจุบันชื่อเจมี่ เชน ซึ่งเป็นผู้จัดการฝ่ายการตลาดผลิตภัณฑ์ กูเกิ้ล โคเรีย ในปี พ.ศ. 2552 พวกเขาอาศัยอยู่ใน ซานฟรานซิสโก พร้อมลูกสองคน ลูกชายคนหนึ่งเกิดใน กรกฎาคม พ.ศ. 2553
สตีฟเป็นอดีตพนักงานของ PayPal ซึ่งเขาได้พบกับชาดเฮอร์ลีย์และ ยาวีด คาริม ในปี 2548 วงนี้ได้ก่อตั้ง YouTube ปัจจุบันเขาดำรงตำแหน่ง Chief Technology Officer (CTO) ของ YouTube เฉินเป็นสมาชิกคนแรกของ Facebook แม้ว่าจะเป็นเวลาหลายเดือนหลังจากที่เขาย้ายไปตั้งค่า YouTube ในปี 2549, เฉินได้รับการเสนอชื่อให้เป็น "50 คนที่มีความสำคัญในธุรกิจ" Business 2.0.

**รูปภาพ**
หมวดหมู่:ยูทูบ
หมวดหมู่:บุคคลที่เกิดในปี พ.ศ. 2521
ก็อทมิทอุนส์

ไฟล์:WW I Prussian enlisted man's belt buckle front.JPG|thumb|หัวเข็มขัดพลทหารปรัสเซียในสงครามโลกครั้งที่หนึ่ง จารึกคำขวัญ "ก็อทมิทอุนส์"
ตราแผ่นดินปรัสเซีย ค.ศ. 1933–1935
ก็อทมิทอุนส์ (Gott mit uns) เป็นวลีภาษาเยอรมันที่แปลว่า พระเจ้าสถิตกับเรา ถือเป็นคำขวัญประจำอาณาจักรปรัสเซียมาตั้งแต่ปี ค.ศ. 1701 ซึ่งต่อมาได้กลายเป็นคำขวัญประจำกองทัพในสมัยจักรวรรดิเยอรมัน (ค.ศ. 1871–1918) ไรช์ที่สาม (ค.ศ. 1933–1945) และในช่วงยุคต้นของประเทศเยอรมนีตะวันตก (ค.ศ. 1949–1962) 
คำขวัญนี้มาจากชื่อในภาษาฮีบรูว่า "อิมมานูเอล" (עִמָּנוּאֵל) ซึ่งปรากฎอยู่ในท่อนหนึ่งพระวรสารนักบุญมัทธิว 1:23 ซึ่งระบุว่า "นี่แน่ะ หญิงพรหมจารีคนหนึ่งจะตั้งครรภ์ และคลอดบุตรชายคนหนึ่ง และเขาจะเรียกนามของท่านว่าอิมมานูเอล (แปลว่า พระเจ้าสถิตกับเรา)"

**อ้างอิง**
หมวดหมู่:คำขวัญ
ศูนย์อำนวยการเอ็สเอ็ส

ศูนย์อำนวยการเอ็สเอ็ส (SS-Hauptamt) เป็นสำนักงานส่วนกลางขององค์การชุทซ์ชตัฟเฟิลในนาซีเยอรมนีตั้งแต่ปี ค.ศ. 1940

**หัวหน้าศูนย์อำนวยการเอ็สเอ็ส**
 นายกลุ่มโท ควร์ท วิทเยอ (Curt Wittje) ระหว่าง 12 ก.พ. 1934 ถึง 14 พ.ค. 1935- นายกลุ่มเอก เอากุสท์ ไฮส์ไมเออร์ (August Heissmeyer) ระหว่าง 14 พ.ค. 1935 ถึง 09 พ.ย. 1939- นายกลุ่มเอก ก็อทล็อบ แบร์เกอร์ (Gottlob Berger) ระหว่าง 01 ธ.ค. 1939 ถึง 08 พ.ค. 1945

**อ้างอิง**
หมวดหมู่:ชุทซ์ชตัฟเฟิล
ดยุกแห่งคัมบาร์ลันด์

ดยุกแห่งคัมบาร์ลันด์ (Duke of Cumberland) เป็นบรรดาศักดิ์ประกอบพระอิสริยยศซึ่งสถาปนาให้กับสมาชิกแห่งพระราชวงศ์ที่มีอาวุโสน้อย โดยตั้งชื่อตามเขตคัมบาร์ลันด์

**ประวัติ**
การสถาปนาบรรดาศักดิ์ดยุกแห่งคัมบาร์ลันด์ครั้งแรกนั้นปรากฏในปีค.ศ. 1644 สำหรับประกอบอิสริยยศเจ้าชายรูเพิร์ตแห่งไรน์ ซึ่งเป็นพระราชนัดดาในพระเจ้าชาลส์ที่ 1 โดยต่อมาได้สิ้นพระชนม์ลงโดยปราศจากโอรสสืบตระกูล ทำให้บรรดาศักดิ์นี้ว่างลงจนกระทั่งปีค.ศ. 1689 ได้ถูสถาปนาให้กับเจ้าชายจอร์จแห่งเดนมาร์ก พระสวามีของเจ้าหญิงแอนน์ (ต่อมาคือสมเด็จพระราชินีนาถแอนน์) ซึ่งเป็นพระราชธิดาพระองค์รองของพระเจ้าเจมส์ที่ 2 โดยต่อมาในปีค.ศ. 1708 ดยุกที่ 2 ก็สิ้นพระชนม์โดยปราศจากพระราชโอรส
ในการสถาปนาครั้งสุดท้าย ในสมัยบรรดาศักดิ์ของบริเตนใหญ่ โดยพระราชทานให้แก่เจ้าชายวิลเลียม พระราชโอรสลำดับที่สามของพระเจ้าจอร์จที่ 2 ซึ่งต่อมาได้สิ้นพระชนม์ลงในปีค.ศ. 1765 โดยปราศจากพระโอรส

**อ้างอิง**

**ดูเพิ่ม **
 บรรดาศักดิ์อังกฤษ - รายชื่อตำแหน่งดยุกและขุนนางสืบตระกูลของหมู่เกาะอังกฤษ  
หมวดหมู่:ขุนนางอังกฤษ
โนเฟรตที่ 2

พระนางโนเฟรตที่ 2
โนเฟรตที่ 2 (ชื่อของพระองค์หมายถึง "ผู้ที่มีความงามเป็นที่หนึ่ง") เป็นพระราชินีอียิปต์โบราณของราชวงศ์ที่ 12 พระองค์เป็นธิดาของฟาโรห์อเมเนมเฮตที่ 2 และเป็นพระมเหสีของฟาโรห์เซนุสเรตที่ 2

**อ้างอิง ==
อิตาคาย

พิรามิดของฟาโรห์เซนุสเรตที่ 3 พีระมิดของอิตาคายคือพีระมิดที่สามนับจากอันที่อยู่ด้านบนขวาสุด
อิตาคาย เป็นเจ้าหญิงและราชินีอียิปต์โบราณแห่งราชวงศ์ที่ 12 เมื่อประมาณ 1800 ปีก่อนคริสต์ศักราช เธอเป็นที่รู้จักส่วนใหญ่จากพีระมิดเล็ก ๆ ของพระองค์ถัดจากพิรามิดของฟาโรห์เซนุสเรตที่ 3 ที่ดาห์ชูร์

**อ้างอิง**
หมวดหมู่:ราชวงศ์ที่สิบสองแห่งอียิปต์
ซิตฮาธอร์ยูเนต

ซิตทัตฮัตฮอร์ยูเนต (ชื่อของเธอหมายถึง "ลูกสาวของเทพีฮาเธอร์แห่งเดนเดร่า") เป็นพระราชธิดาของฟาโรห์อียิปต์โบราณแห่งราชวงศ์ที่ 12 ส่วนใหญ่รู้จักจากการฝังพระศพของพระองค์ที่ El-Lahun ซึ่งมีสมบัติล้ำค่าของเครื่องเพชรพลอยที่พบได้ที่สุสานของพระองค์ พระองค์อาจจะเป็นธิดาของฟาโรห์เซนุสเรตที่ 2
สุสานถูกค้นพบในปี 1914 โดย Flinders Petrie และ Guy Brunton โดยในสุสานมีสมบัติล้ำค่าของเครื่องเพชรพลอยจำนวนมาก ปัจจุบันสิ่งของจากสุสานถูกจัตแสดงที่ พิพิธภัณฑ์ศิลปะเมโทรโพลิทัน ในนครนิวยอร์ก ส่วนมงกุฎของซิตทัตฮัตฮอร์ยูเนต ถูกจัตแสดงที่Egyptian Museum ในกรุงไคโร

**อ้างอิง**
หมวดหมู่:เจ้าหญิงยุคราชวงศ์ที่ยี่สิบ
ซิตี้แบงก์

ซิตี้แบงก์ (Citibank) เป็นแผนกธุรกิจฝ่ายผู้บริโภคของซิตี้กรุ๊ป เครือธนาคารข้ามชาติยักษ์ใหญ่สัญชาติอเมริกัน ซิตี้แบงก์ก่อตั้งในปีค.ศ. 1812 ที่นครนิวยอร์ก เมื่อแรกก่อตั้งมีชื่อว่า ซิตี้แบงก์ออฟนิวยอร์ก มีผลิตภัณฑ์ได้แก่บัตรเครดิต, การจำนอง, สินเชื่อส่วนบุคคล, สินเชื่อเพื่อการพาณิชย์ และวงเงินสินเชื่อ ซิตี้แบงก์มีสาขาทั้งหมด 2,649 สาขาใน 19 ประเทศ ในจำนวนนี้ 723 สาขาตั้งอยู่ในสหรัฐอเมริกาและอีก 1,494 สาขาตั้งอยู่ในประเทศเม็กซิโก ในปี 2016 รายได้ทั้งหมดของซิตี้แบงก์ 76% มาจากในสหรัฐ และรายได้ 13% มาจากเม็กซิโก
ในปี 2017 นิตยสาร ฟอบส์ ได้จัดอันดับให้ซิตี้กรุ๊ปเป็นธนาคารที่ใหญ่เป็นอันดับ 6 ของโลก และเป็นบริษัทจดทะเบียนที่ใหญ่เป็นอันดับ 12 ของโลก ด้วยมูลค่าทรัพย์สินรวมกว่า 1.795 ล้านล้านดอลลาร์สหรัฐ
ซิตี้แบงก์สาขาแรกในนครนิวยอร์ก

**ซิตี้แบงก์ทั่วโลก**
ซิตี้แบงก์มีการตั้งบริษัทลูกโดยจดทะเบียนเป็นธนาคารตามกฎหมายใน 21 ประเทศ ได้แก่:

**อ้างอิง**
หมวดหมู่:ธนาคารในสหรัฐอเมริกา
จีน ไวล์เดอร์

เจอโร ซิลเบอร์แมน (Gene Wilder; 11 มิถุนายน ค.ศ. 1933–29 สิงหาคม ค.ศ. 2016) หรือรู้จักในชื่อ จีน ไวล์เดอร์ เป็นนักแสดง นักเขียนบท ผู้กำกับ โปรดิวเซอร์ นักร้อง-นักแต่งเพลง นักเขียน ชาวอเมริกัน
จีน ไวล์เดอร์เริ่มต้นอาชีพของเขาในการแสดงละครเวที และแสดงในซีรีส์ครั้งแรกเรื่อง The Play of the Week ในปี ค.ศ. 1961 เขาแสดงในภาพยนตร์เรื่องแรกคือเรื่อง Bonnie and Clyde ในปี ค.ศ. 1967 ต่อมาได้รับบทเด่นครั้งแรกในบทลีโอโพลด์ บลูม ในภาพยนตร์เรื่อง The Producers ในปี ค.ศ. 1968 ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ไวล์เดอร์ยังเป็นที่รู้จักในการรับบทวิลลี วองคาใน Willy Wonka & the Chocolate Factory (1971) และ Silver Streak (1976), Stir Crazy (1980), See No Evil, Hear No Evil (1989), และ Another You (1991) ไวล์เดอร์ยังกำกับและเขียนบทภาพยนตร์เองอีกหลายเรื่อง อาทิ และเขียนหลายของตัวเองหนังรวมถึง The Woman in Red (1984)
หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่เสียชีวิตในปี พ.ศ. 2559
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันเชื้อสายยิว
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ผู้รอดชีวิตจากมะเร็ง
หมวดหมู่:เสียชีวิตจากโรคอัลไซเมอร์
หมวดหมู่:บุคคลจากมิลวอกี
ฟุตบอลโลก 2018 รอบคัดเลือก โซนยุโรป – รอบที่ 2

โซนยุโรป รอบที่สอง จะทำการตัดสินโดยแปดทีมรองชนะเลิศที่ดี่ทีสุดจากเก้ากลุ่มรอบแรกที่มาจาก ส่วนโซนยุโรป ของ การแข่งขันรอบคัดเลือก สำหรับ ฟุตบอลโลก 2018. ผู้ชนะของแต่ละคู่จากสี่นัดเหย้าและเยือน จะเข้าร่วมกลุ่มของผู้ชนะในฟุตบอลโลกใน ประเทศรัสเซีย. การแข่งขัน, ซึ่งมักเรียกกันว่า 'เพลย์ออฟ', ที่จะจัดขึ้นในเดือน พฤศจิกายน พ.ศ. 2560.
การจับสลากสำหรับแต่ละคู่นั้นจะจัดขึ้นที่ ซูริค ในวันที่ 17 ตุลาคม พ.ศ. 2560, กับอันดับโลกฟีฟ่า เดือนตุลาคม 2560 เพื่อใช้ในการตัดสินหาทีมที่จะกำหนดเป็นทีมวาง.

**ทีมที่ผ่านเข้ารอบ**

**การจัดอันดับสองที่ดีที่สุด**

**ทีมวางและการจับสลาก**
การจับสลากประกบคู่สำหรับรอบสอง (เพลย์ออฟ) จะจัดขึ้นในวันที่ 17 ตุลาคม พ.ศ. 2560 ในเวลา 14:00 CEST (UTC+2), ที่สำนักงานใหญ่ฟีฟ่าในนครซูริค, ประเทศสวิตเซอร์แลนด์.
ทีมด้านล่างนี้คือมีส่วนร่วมในรอบที่สอง:

**นัด**
เลกแรกจะลงเล่นในวันที่ 9–11 พฤศจิกายน, และเลกที่สองจะลงเล่นในวันที่ 12–14 พฤศจิกายน พ.ศ. 2560.
เวลาคือ CET (UTC+1) ตามลิสต์ที่กำหนดโดยยูฟ่า (เวลาท้องถิ่นคืออยู่ในวงเล็บ).
รวมผลสองนัด สวิตเซอร์แลนด์ ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.
----
รวมผลสองนัด โครเอเชีย ชนะ 4–1 และได้ผ่านเข้าไปเล่นในรอบสุดท้าย ฟุตบอลโลก 2018.
----
รวมผลสองนัด เดนมาร์ก ชนะ 5–1 และได้ผ่านเข้าไปเล่นในรอบสุดท้าย ฟุตบอลโลก 2018.
----
รวมผลสองนัด สวีเดน ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.

**อันดับดาวซัลโว**
การแข่งขันทั้งหมดมี 13 ประตูที่ทำได้ใน 8 นัด, สำหรับค่าเฉลี่ย  ประตูต่อนัด.
3 ประตู
*DEN คริสเตียน เอริกเซน
1 ประตู
*CRO นีคอลา คาลีนิช
*CRO อันเดรย์ ครามาริช
*CRO ลูคา โมดริช
*CRO อีวาน เพรีชิช
*DEN นิคลาส เบนท์เนอร์
*DEN แอนเทรแอส เครสเตินเซิน
*GRE โซกราติส ปาปัสตาโทปูโลส
*IRL เชน ดัฟฟี
*SWE จาค็อบ โจฮันส์สัน
*SUI ริการ์โด โรดริเกซ

**การคาดโทษ**

**อ้างอิง**

**แหล่งข้อมูลอื่น**
เว็บไซต์อย่างเป็นทางการ ฟีฟ่าเวิลด์คัพ
** Qualifiers – Europe: Round 2 date=2016-10-06 , FIFA.com- ฟีฟ่าเวิลด์คัพ, UEFA.com
เพลย์ออฟ
มงกุฎราชาภิเษกพระเจ้าจอร์จที่ 4

มงกุฎราชาภิเษกพระเจ้าจอร์จที่ 4 (The Coronation Crown of George IV) เป็นมงกุฎองค์ที่ใช้สวมในพระราชพิธีบรมราชาภิเษกของพระเจ้าจอร์จที่ 4 ในปีค.ศ. 1821

**การออกแบบ**
มงกุฎองค์นี้มีขนาดสูง 40 ซม. และประดับด้วยเพชรกว่า 12,314 เม็ด โดยถูกกล่าวกันว่าจะทำให้พระองค์ดูเหมือนเป็น "นกอันล้ำค่าแห่งตะวันออก" ตัวฐานมงกุฎทำจากทองคำ และเงิน จัดทำโดยฟิลิป ลีบาร์ท แห่งรันเดลล์และบริดจ์ ซึ่งเป็นช่างทองประจำราชสำนัก โดยออกแบบให้เสมือนดั่งหายตัวได้ภายใต้เพชรที่ประดับอยู่บนมงกุฎองค์นี้ โดยมีแผนการถอดลายดอกลิลลี่ หรือเฟลอร์-เดอ-ลีส์ออก โดยแทนด้วยกุหลาบ ธิสเทิล และแชมรอก ซึ่งเป็นดอกไม้สัญลักษณ์ของอังกฤษ สกอตแลนด์ และไอร์แลนด์ ซึ่งต่อมาแผนการนี้ได้ถูกปฏิเสธโดย College of Arms และมงกุฎองค์นี้ยังมีหมวกกำมะหยี่ด้านในเป็นสีน้ำเงินเข้ม ซึ่งแตกต่างจากองค์อื่น ๆ ที่ใช้ในอังกฤษซึ่งจะเป็นกำมะหยี่สีม่วงหรือสีแดงอมม่วง โดยมงกุฎประกอบด้านบนยอดซึ่งเป็นลูกโลกและกางเขนแพตตี ซึ่งถูกรองรับโดยก้านทั้งสี่ ซึ่งเป็นลวดลายใบโอ้ค ซึ่งด้านล่างสุดของแต่ละก้านจะเป็นลายกางเขนแพตตี ระหว่างก้านยอดจะเป็นลวดลายดอกลิลลี่ หรือเฟลอร์-เดอ-ลีส์ และด้านในบุเป็นผ้ากำมะหยี่

**ชะตากรรม**
เนื่องจากการเลื่อนวันพระราชพิธีบรมราชาภิเษกของพระเจ้าจอร์จที่ 4 อันสืบเนื่องมาจากคดีของพระราชินีคาโรลีน และมูลค่ารวมของมงกุฎองค์นี้สูงถึง 24,425 ปอนด์ ภายหลังจากพระราชพิธีบรมราชาภิเษก พระองค์ได้พยายามที่จะเก็บมงกุฎองค์นี้ไว้ และพยายามโน้มน้าวให้รัฐบาลซื้อไว้เพื่อที่พระองค์จะได้ใช้ทรงในรัฐพิธีเปิดประชุมสภาประจำปี แต่เนื่องจากมีมูลค่าสูงเกินไป มงกุฎองค์นี้ได้ถูกถอดอัญมณีออกคืนในปี ค.ศ. 1823 และไม่ได้ถูกใช้ทรงโดยพระมหากษัตริย์พระองค์อื่นอีกเลย
พระเจ้าจอร์จที่ 4 ได้ทรงซื้อแบบจำลองเท่าขนาดจริงที่ทำขึ้นด้วยทองเหลืองในมูลค่าเพียง 38 ปอนด์ ที่มีจารึกเขียนว่า "แบบจำลองของมงกุฎอิมพิเรียลไดมอนด์ซึ่งสมเด็จพระเจ้าจอร์จที่ 4 ทรงในพระราชพิธีบรมราชาภิเษกในวันที่ 19 กรกฎาคม ค.ศ. 1821"
มงกุฎองค์นี้หลังจากที่ถูกถอดอัญมณีแล้ว ได้ถูกปล่อยเช่าให้กับพิพิธภัณฑ์ลอนดอนตั้งแต่ปี ค.ศ. 1933 จนถึง ค.ศ. 1985 ต่อมาได้ถูกซื้อโดยบริษัทแอสเปรย์ในปี ค.ศ. 1987 และต่อมาถูกซื้อโดยเจ้าชายเจฟรี โบลเกียห์ แห่งบรูไน ซึ่งต่อมาได้เสนอให้กับสหราชอาณาจักร โดยในปีค.ศ. 1995 ได้มีการตีมูลค่าถึง 376,000 ปอนด์ในระหว่างการขออนุญาตส่งออกไปยังสหรัฐอเมริกา โดยต่อมาได้ถูกปฏิเสธการอนุญาตโดยคณะกรรมการตรวจสอบการส่งออกศิลปะ ในปัจจุบันมงกุฎองค์นี้อยู่ในงานสะสมศิลปะหลวงของพระราชวงศ์อังกฤษ และได้ถูกจัดแสดงไว้ที่หอคอยลอนดอนตั้งแต่ปี ค.ศ. 1996 เป็นต้นมา โดยใช้เพชรที่ยืมจากเดอเบียร์สที่มีมูลค่าถึง 2 ล้านปอนด์ในการจัดแสดงเคียงคู่กับมงกุฎองค์นี้เพื่อให้ผู้เยี่ยมชมเห็นภาพถึงปริมาณเพชรที่ใช้ในประดับมงกุฎองค์ในอดีต

**ดูเพิ่ม**
 มงกุฎเซนต์เอ็ดเวิร์ด- มงกุฎพระเจ้าจอร์จที่ 4

**อ้างอิง**

**ดูเพิ่ม**
 เครื่องราชกกุธภัณฑ์แห่งสหราชอาณาจักร
หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:สมเด็จพระเจ้าจอร์จที่ 4 แห่งสหราชอาณาจักร‎
ยุทธการที่โซมูร์ (ค.ศ. 1940)

ยุทธการที่โซมูร์เกิดขึ้นในช่วงสุดท้ายของยุทธการที่ฝรั่งเศสในสงครามโลกครั้งที่สอง เมื่อเจ้าหน้าที่นักเรียนนายทหารจากโรงเรียนทหารม้าที่โซมูร์ นำโดยผู้กำกับ Colonel Michon ได้ทำการป้องกันตามแนวแม่น้ำลัวร์ที่โซมูร์และเจนเนส(gennes) เป็นเวลาสองวันที่โรงเรียนทหารม้าและหน่วยอื่นๆซึ่งได้ล่าถอยออกไปก่อนที่กองทัพเวร์มัคท์จะโจมตี นับตั้งแต่การสู้รบเกิดขึ้นหลังจากได้รับข้อความโดยจอมพลฟิลิป เปแตงได้ออกมาประกาศให้ยุติการสู้รบ(เมื่อวันที่ 17 มิถุนายน ค.ศ. 1940) เหตุการณ์นี้ถือได้ว่าเป็นการกระทำครั้งแรกของขบวนการต่อต้านฝรั่งเศส
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการที่ฝรั่งเศส
เอสทียูโฟร์ตีเอต

เอสทียูโฟร์ตี้เอท หรือ STU48 STU ย่อมาจาก เซโตอุจิ (Setouchi) เป็นวงไอดอลเกิร์ลกรุ๊ปจากประเทศญี่ปุ่น และเป็นวงน้องสาวในญี่ปุ่นลำดับที่ 5 ของ AKB48 ก่อตั้งขึ้นเมื่อเดือนตุลาคม พ.ศ. 2559 ถือเป็นครั้งแรกสำหรับวงน้องสาวของ AKB48 ที่มีเธียเตอร์ตั้งอยู่บนเรือสำราญ ซึ่งเดินทางผ่าน 7 จังหวัดในแนวภูมิภาคเซโตอุจิ อันได้แก่ ยามางูจิ ฮิโรชิมะ โอกายามะ เฮียวโงะ โทกูชิมะ คางาวะ และเอฮิเมะ โดยเรือมีชื่อว่า STU48号 (STU48-Gou) สามารถรองรับผู้เข้าชมได้ 300 ที่นั่ง ในเวลาต่อมาทางวงได้มีประกาศว่าเรือSTU48-Gouจะทำการปลดระวางในช่วงฤดูใบไม้ผลิปี2021

**สมาชิก**

**สมาชิกหลัก (STU48)**
สมาชิก ตัวหนา หมายถึงตำแหน่งกัปตัน

**อดีตสมาชิก**

**สมาชิกที่จบการศึกษา**

**สมาชิกที่ยกเลิกควบวง**

**ผลงาน**

**ซิงเกิล**

**อัลบั้ม**

**AKB48 B-Side**

**การแสดงในเธียเตอร์**

**STU Stages**
ตัวหนา คือสเตจที่กำลังทำการแสดงในปัจจุบัน

**Special Stages**

**STU Kenkyuusei Stages**
ตัวหนา คือสเตจที่กำลังทำการแสดงในปัจจุบัน

**การจัดระบบ**

**การเปลี่ยนแปลงสมาชิก**
นับตั้งแต่งานเปิดตัวครั้งแรกของ STU48 ทางวงได้มีการคัดเลือกสมาชิกเข้ามาแล้วทั้งสิ้น 2 รุ่น โดยไม่นับสมาชิกที่ย้ายมาจากวงพี่น้อง

**อ้างอิง**

**บทความที่เกี่ยวข้อง**
วงน้องสาวในญี่ปุ่น- AKB48- SKE48- NMB48- HKT48- NGT48
วงน้องสาวนอกญี่ปุ่น- JKT48- BNK48- TPE48- MNL48
*MUM48
*SGO48
*CGM48

**แหล่งข้อมูลอื่น**
 STU48_official_
หมวดหมู่ : STU48
หมวดหมู่:วงน้องสาวของเอเคบีโฟร์ตีเอต
ยุทธการที่นาร์วิก

ยุทธการที่นาร์วิก เป็นการสู้รบ ตั้งแต่วันที่ 9 เมษายน ถึง 8 มิถุนายน ค.ศ. 1940 เป็นยุทธนาวีในทะเล Ofotfjord และสนามรบทางภาคพื้นดินในภูเขารอบๆเมืองนอร์เวย์ทางเหนือของนาร์วิกเป็นส่วนหนึ่งของการทัพนอร์เวย์ในสงครามโลกครั้งที่สอง
ยุทธนาวีสองครั้งในทะเล Ofotfjord เมื่อวันที่ 10 เมษายน ถึง 13 เมษายน เป็นสู้รบระหว่างกองทัพราชนาวีแห่งอังกฤษและกองทัพเรือครีกซมารีเนอแห่งนาซีเยอรมนี ในขณะที่การทัพภาคพื้นดินสองแห่งเป็นสู้รบระหว่างทหารนอร์เวย์, ฝรั่งเศส อังกฤษ และโปลแลนด์ต่อสู้กับทหารภูเขาเยอรมัน,กะลาสีเรือที่รอดชีวิตจากเรืออัปปางของครีกซมารีเนอและทหารพลโดร่มเยอรมัน(ฟัลเชียร์มเยเกอร์)จากกองพลที่ 7 แม้ว่าจะพ่ายแพ่ในทะเลปิดนาร์วิก การเสียการควบคุมของเมืองนาร์วิกและถูกผลักดันกลับไปยังชายแดนสวีเดน เยอรมันก็ได้เป็นฝ่ายมีชัยในที่สุด เพราะฝ่ายสัมพันธมิตรได้อพยพออกจากนอร์เวย์ในเดือนมิถุนายน ค.ศ. 1940 ผลที่ตามมาคือ ยุทธการที่ฝรั่งเศส
นาร์วิกเป็นท่าเรือที่น้ำทะเลจะไม่กลายเป็นน้ำแข็งอยู่ทางตอนเหนือของมหาสมุทรแอนแลนติกสำหรับการขนส่งแร่เหล็กโดยทางรถไฟจากเมือง Kiruna ในสวีเดน ทั้งสองฝ่ายในช่วงสงครามได้ให้ผลประโยชน์ในการจัดหาแร่เหล็กแก่และกีดกันไม่ให้แก่ฝ่ายศัตรู ซึ่งเป็นทิศทางสำหรับการสู้รบที่ใหญ่ที่สุดแห่งหนึ่งนับตั้งแต่การบุกครองโปลแลนด์
ก่อนที่เยอรมันจะบุกเข้ายึดครอง กองทัพอังกฤษได้พิจารณาว่า นาร์วิก เป็นจุดลงเรือที่เป็นไปได้สำหรับการรีบเร่งเดินทางเพื่อช่วยเหลือฟินแลนด์ในสงครามฤดูหนาว เช่นนี้แล้ว ในการเดินทางอย่างเร่งด่วนก็ต้องมีศักยภาพในการควบคุมเหมืองสวีเดนและเปิดทะเลบอลติกสำหรับฝ่ายสัมพันธมิตร นักการเมืองฝรั่งเศสได้กระตือรือร้นที่จะเริ่มเปิดแนวรบที่สองที่ห่างไกลจากฝรั่งเศสให้มากที่สุด.
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธนาวีและปฏิบัติการทางทหารในสงครามโลกครั้งที่สอง
หมวดหมู่:เหตุการณ์ในเดือนพฤษภาคม พ.ศ. 2483
หมวดหมู่:เหตุการณ์ในเดือนมิถุนายน พ.ศ. 2483
ปฏิบัติการเวเซอร์อือบุง

ปฏิบัติการเวเซอร์อือบุง (lang) เป็นรหัสนามจากเยอรมนีในการโจมตีเดนมาร์กและนอร์เวย์ในช่วงสงครามโลกครั้งที่สองและเป็นเปิดปฏิบัติการของการทัพนอร์เวย์ ชื่อรหัสนามนั้นมาจากภาษาเยอรมันสำหรับปฏิบัติการเวเซอร์-เอ็กเซอร์ไซส์, เวเซอร์เป็นชื่อของแม่น้ำเยอรมัน
ในช่วงเช้าวันที่ 9 เมษายน ค.ศ. 1940 (Wesertag; "Weser Day") เยอรมนีได้บุกเข้ายึดครองเดนมาร์กและนอร์เวย์ซึ่งเป็นยุทธวิธีในการป้องกันในการวางแผน และเปิดประชุมหารือว่า ฝรั่งเศสและอังกฤษได้เข้ายึดนอร์เวย์ ภายหลังการบุกครอง นักการทูตเยอรมันได้แจ้งต่อรัฐบาลเดนมาร์กและนอร์เวย์ว่า ทางกองทัพแวร์มัคท์ได้เข้าเพื่อปกป้องความเป็นกลางของประเทศเพื่อต่อต้านฝรั่งเศสและอังกฤษ ความแตกต่างอย่างมีนัยสำคัญทางภูมิศาสตร์ สถานที่ และสภาพอากาศระหว่างทั้งสองประเทศทำให้การปฏิบัติการทางทหารที่เกิดขึ้นจริงนั้นไม่เหมือนกัน
เวลาในการยกพลขึ้นเพื่อบุกเข้ายึดครอง—Weserzeit ("Weser Time") ถูกกำหนดเป็นเวลา 05:15 นาฬิกา

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยเยอรมนี
หมวดหมู่:ชื่อรหัส
บรูว์เลอร์เดอลู

บรูว์เลอร์เดอลู (Brûleurs de Loups; แปลว่า ผู้เผาหมาป่า) เป็นทีมฮอกกี้น้ำแข็งระดับอาชีพที่แข่งในเมืองเกรอนอบล์ ประเทศฝรั่งเศส

**ประวัติ**
สโมสรนี้ได้รับการก่อตั้งขึ้นเมื่อปี ค.ศ. 1963 ภายใต้ชื่อ สโมสรฮอกกี้เกรอนอบล์ และตั้งแต่ปี ค.ศ. 1992 สโมสรนี้เป็นที่รู้จักในชื่อ บรูว์เลอร์เดอลู
ทีมฮอกกี้บรูว์เลอร์เดอลูเข้าแข่งขันในรายการลีกมากนุส โดยได้เป็นแชมป์ถึงหกสมัย ซึ่งเป็นแชมป์ครั้งสุดท้ายในปี ค.ศ. 2009 ส่วนคริสตอบาล อุแอ ซึ่งเป็นอดีตผู้รักษาประตูสโมสรกานาเดียงเดอมงเรอาล และชิคาโกแบล็กฮอว์ก เคยทำหน้าที่ร่วมกับสโมสรฮอกกี้เกรอนอบล์แห่งนี้ตั้งแต่ช่วงต้นของอาชีพจนถึงปี ค.ศ. 1998 เขาเกิดในบริเวณใกล้กับเขตเทศบาลแซ็ง-มาร์แต็ง-แดร์

**อดีตผู้เล่นรายสำคัญ**
CZE- มาร์ติน มาชา
FRA- ฟีลิป บอซง- คริสตอบาล อุแอ- อาแล็กซ็องดร์ แต็กซีเย
SWE- คาเล แบร์ยสเตริม
SVN- ดาวิด รอดมัน
CAN- แอนโทนี อะคีโน

**อ้างอิง**

**แหล่งข้อมูลอื่น**
 bruleursdeloups- bruleursdeloups-  บรูว์เลอร์เดอลู ที่ยูทูบ- bdl_officiel
หมวดหมู่:ทีมฮอกกี้น้ำแข็งในประเทศฝรั่งเศส
หมวดหมู่:สโมสรกีฬาที่ก่อตั้งในปี พ.ศ. 2506
โรงเรียนหัวเรือพิทยาคม

โรงเรียนหัวเรือพิทยาคม (อักษรย่อ: ห.พ., H.P.) จัดตั้งเมื่อวันที่ 30 เมษายน พ.ศ. 2539 เป็นโรงเรียนมัธยมศึกษาประจำตำบลหัวเรือ อำเภอวาปีปทุม จังหวัดมหาสารคาม สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่น กระทรวงมหาดไทย เดิมเป็นสาขาของโรงเรียนวาปีปทุม ปัจจุบันเปิดทำการสอนระดับมัธยมศึกษาตอนต้น และ มัธยมศึกษาตอนปลาย

**ประวัติ**
ป้ายหน้าโรงเรียนหัวเรือพิทยาคม
โรงเรียนหัวเรือพิทยาคม เดิมเป็นสาขาของโรงเรียนวาปีปทุม อำเภอวาปีปทุม จังหวัดมหาสารคาม ต่อมาเมื่อวันที่ 30 เมษายน พ.ศ. 2539 กระทรวงศึกษาธิการได้ประกาศจัดตั้งเป็นโรงเรียนเอกเทศ ได้รับงบประมาณก่อสร้างอาคารชุด กขค. และอาคารอื่นๆ พร้อมถนนคอนกรีต และระบบไฟฟ้า – ประปา  และแต่งตั้ง นายสินธุ์  แสงเนตร เป็นผู้อำนวยการโรงเรียนคนแรก
ปัจจุบันตั้งอยู่เลขที่ 60 หมู่ 13  ตำบลหัวเรือ  อำเภอวาปีปทุม  จังหวัดมหาสารคาม สังกัดองค์การบริหารส่วนจังหวัดมหาสารคาม  เปิดทำการสอนระดับมัธยมศึกษาตอนต้น และมัธยมศึกษาตอนปลาย  ปีการศึกษา 2553 มีนักเรียนกว่า 600 คน

**ทำเนียบผู้บริหาร**

**การจัดการศึกษา**

**อาคาร สถานที่**
แผนผังโรงเรียนหัวเรือพิทยาคม
โรงเรียนหัวเรือพิทยาคมมีเนื้อที่ 69 ไร่ 1 งาน 80 ตารางวา ติดถนนนิวซีแลนด์ สายวาปีปทุม – พยัคฆภูมิพิสัย ภายในมีอาคารเรียนถาวร 3 หลัง อาคารเรียนกึ่งถาวร 2 หลัง อาคารเอนกประสงค์ โรงอาหาร สนามฟุตบอลและสนามบาสเกตบอล

**ศิษย์เก่าที่มีชื่อเสียง**

**อ้างอิง**

**ข้อมูลเพิ่มเติม**
เว็บไซต์หลักโรงเรียนหัวเรือพิทยาคม
หมวดหมู่:โรงเรียนในอำเภอวาปีปทุม
หัวเรือพิทยาคม
จอมโหดวังมหากล

จอมโหดวังมหากล (อังกฤษ: House Of Traps) เป็นภาพยนตร์ที่อิงเรื่องราวส่วนหนึ่งมาจากวรรณกรรมเรื่อง เจ็ดผู้กล้าห้าผู้ทรงธรรม ออกจำหน่ายในปี ค.ศ. 1982 กำกับโดย จาง เชอะ นำแสดงโดย ซุน เฉียน, เล่า เฟิงไซ่, หงาย เฟย, ฟิลิปส์ กัว

**เนื้อเรื่องย่อ**
ด้วยพระประสงค์ขององค์ไทเฮา ได้บังคับให้กวางจุ้นสละบัลลังก์ให้แก่กวางยี่พระเชษฐา เมื่อกวางยี่ขึ้นครองราชย์ก็สั่งประหารตี้เซา พระโอรสของกวางจุ้น เป็นเหตุให้องค์ชายเฉากัวแห่งเซียงหยางผู้เป็นโอรสของตี้เซาวางแผนรวบรวมจอมยุทธทั่วหล้า เพื่อวางแผนโค่นบัลลังก์ และขึ้นครองแผ่นดินแทน นี่คือจุดเริ่มต้นที่ทำให้เกิดความวุ่นวายไปทั่วแผ่นดิน

**นักแสดงนำ**
 ซุน เฉียน รับบท เหยิน ชุนหมิน- เล่า เฟิงไซ่ รับบท ยูมอ- หงาย เฟย รับบท เจ้า เจีย - ฟิลิปส์ กัว รับบท ซื่อหัว- ฉิน เสี่ยวโห รับบท ไป่ อวี้ถัง- ชู เกอ รับบท ลู่ฟาง- หยู ไท่ผิง รับบท ฮั่น จาง- เฉิง เทียนซือ รับบท ซูฉิง- เฉียง เสิง รับบท เจียงผิง

**อ้างอิง**

**แหล่งข้อมูลอื่น**
หมวดหมู่:ภาพยนตร์กำลังภายใน
หมวดหมู่:ภาพยนตร์ฮ่องกง
วิดกึน ควิสลิง

วิดกึน อับราฮัม เลาริตซ์ ยุนเซิน ควิสลิง (Vidkun Abraham Lauritz Jonssøn Quisling; 18 กรกฎาคม ค.ศ. 1887 – 24 ตุลาคม ค.ศ. 1945) เป็นเจ้าหน้าที่ทหารของนอร์เวย์และเป็นนักการเมืองในนามของผู้นำรัฐบาลนอร์เวย์ในช่วงการยึดครองโดยนาซีเยอรมนีในช่วงสงครามโลกครั้งที่สอง
ควิสลิงได้เข้าสู่วงการการเมืองเป็นครั้งแรกโดยเป็นผู้ประสานงานที่ใกล้ชิดกับฟริตจ็อฟ นันเซิน ผู้จัดการบรรเทามนุษยธรรมในช่วงความอดอยากในรัสเซีย ค.ศ. 1921 ใน Povolzhye เขาได้ติดประกาศในฐานะเอกราชทูตนอร์เวย์ไปยังสหภาพโซเวียต และสำหรับบางครั้งก็ดำเนินการกรณีในการทูตต่ออังกฤษ เขาได้กลับมายังนอร์เวย์ในปี ค.ศ. 1929 และดำรงตำแหน่งเป็นรัฐมนตรีว่าการกระทรวงกลาโหมในรัฐบาลของ Peder Kolstad (ค.ศ. 1931–32) และ Jens Hundseid (ค.ศ. 1932–33) โดยที่เขาอยู่สังกัดพรรคชาวนา
ในปี ค.ศ. 1933 ควิสลิงได้ลาออกจากพรรคชาวนาและก่อตั้งพรรคนิยมฟาสซิสต์ที่ชื่อ Nasjonal Samling แม้ว่าเขาจะได้รับความนิยมภายหลังจากการที่เขาได้โจมตีนักการเมืองนิยมฝ่ายซ้าย แต่พรรคของเขาไม่สามารถเอาชนะคว้าที่นั่งในรัฐสภา Storting ได้ และในวันที่ 9 เมษายน ค.ศ. 1940 กองทัพเยอรมันได้ยาตราเข้ายึดครองนอร์เวย์ในขณะที่ได้ใกล้คืบคลานเข้ามา เขาได้พยายามจะยึดอำนาจในการก่อรัฐประหารครั้งแรก โดยการป่าวประกาศทางวิทยุออกอากาศไปทั่วโลก แต่เขากลับล้มเหลวภายหลังจากที่รัฐบาลเยอรมันได้ปฏิเสธที่จะสนับสนุนรัฐบาลของเขา
ตั้งแต่ ปี ค.ศ. 1942 ถึง ค.ศ. 1945 เขาได้ทำหน้าที่เป็นนายกรัฐมนตรีนอร์เวย์ ผู้นำบริหารรัฐนอร์เวย์ร่วมกับผู้บริหารพลเรือนเยอรมัน โยเซฟ เทอร์โบเวน รัฐบาลหุ่นเชิดนิยมนาซีของเขา ได้เป็นที่รู้จักกันในฐานะ"ระบอบควิสลิง" ที่ถูกครอบงำโดยคณะรัฐมนตรีจากพรรค Nasjonal Samling รัฐบาลของควิสลิงได้มีส่วนร่วมกับมาตราการสุดท้ายในการฆ่าล้างเผ่าพันธุ์ของเยอรมนี ควิสลิงได้ถูกจับกุมตัวและถูกไต่สวนในระหว่างการกวาดล้างฝ่ายนิยมฟาสซิสต์ในนอร์เวย์หลังสงครามโลกครั้งที่สอง เขาถูกตัดสินว่ามีความผิดในข้อหาหลายข้อกล่าวหา รวมทั้งการฉ้อฉล, การฆาตกรรม และเป็นผู้ทรยศอย่างใหญ่หลวงต่อรัฐนอร์เวย์และถูกตัดสินลงโทษด้วยการประหารชีวิต เขาได้ถูกประหารชีวิตด้วยการยิงเป้าแบบทีมยิง (firing squad) ที่ป้อมอาเกิชฮืส ในกรุงออสโล เมื่อวันที่ 24 ตุลาคม ค.ศ. 1945 ด้วยคำว่า ควิสลิง ต่อมาได้กลายเป็นภาษิตสำหรับ "ผู้สมรู้ร่วมคิด" หรือ "คนทรยศ" ในหลายภาษา ซึ่งได้สะท้อนแสดงให้เห็นถึงความน่าสังเวชในการกระทำของควิสลิง ทั้งในช่วงเวลาที่ยังมีชีวิตและจนกระทั่งที่เขาได้เสียชีวิตลง

**อ้างอิง**

**แหล่งข้อมูลอื่น**
FID=pe/013990
1945

หมวดหมู่:ผู้นำสูงสุด
หมวดหมู่:นายกรัฐมนตรีนอร์เวย์
หมวดหมู่:บุคคลจากเทศมณฑลเว็สต์ฟ็อลและเทเลอมาร์ก
หมวดหมู่:นักการทูตชาวนอร์เวย์
หมวดหมู่:ทหารในสงครามโลกครั้งที่สอง
หมวดหมู่:ผู้ถูกประหารชีวิตด้วยอาวุธปืน
หมวดหมู่:นักลัทธิฟาสซิสต์
ซูสีไทเฮา ภาค 1

ซูสีไทเฮา ภาค 1 (อังกฤษ: The Empress Dowager) เป็นภาพยนตร์ที่กล่าวถึงพระราชประวัติของพระนางซูสีไทเฮา ออกจำหน่ายในปี ค.ศ. 1975 กำกับโดย หลี่ ฮั่นเซียง นำแสดงโดย ตี้ หลุง, หลิง ปอ, ลิซ่า ลู่ ภาพยนตร์เรื่องนี้มีภาคต่อคือ ซูสีไทเฮา ภาค 2

**เนื้อเรื่องย่อ**
พระนางซูสีไทเฮา แต่งตั้งกวงชู เป็นจักรพรรดิจีน โดยมี ซูสีไทเฮา เป็นผู้กุมบังเหียนอยู่เบื้องหลัง โดยส่ง กัวลินแส เป็นขันทีมาเป็นสายคอยสืบความลับของจักรพรรดิกวงชู จักรพรรดิกวงชูต้องการใช้กำลังทหารขับไล่กองทัพญี่ปุ่นออกจากเกาหลี แต่ซูสีไทเฮาต้องการใช้นโยบายประนีประนอม แต่ขัดจักรพรรดิไม่ได้ จนต้องประกาศสงครามกับญี่ปุ่นในที่สุด แต่เมื่อกองทัพจีนพ่ายแพ้แก่กองทัพญี่ปุ่นที่เกาหลี จักรพรรดิกวงชู จึงจัดการกับขุนนางทั้งหลาย รวมทั้งขุนนางของซูสีไทเฮาด้วย เมื่อจักรพรรดิกวงชู ไม่สามารถจัดการกับกองทัพญี่ปุ่นได้ ซูสีไทเฮาจึงส่งคนไปขอสงบศึกกับญี่ปุ่น และสั่งประหารขันทีกัวลินและคนสนิทของจักรพรรดิกวงชู ซึ่งทำตัวเป็นนกสองหัว และได้ประกาศถึงอำนาจอย่างแท้จริงต่อแผ่นดินจีนด้วย

**นักแสดงนำ**
 ลิซา ลู่ รับบท พระนางซูสีไทเฮา- ตี้ หลุง รับบท จักรพรรดิคังซี- ซิ่ว ยิว รับบท สนมเจิน- เหมียว เทียน รับบท หลี่ เหลียนอิง- เดวิด เจียง รับบท กัวหลิน- หลิง ปอ รับบท จักรพรรดินีเฉียนเฟิง- แทนนี่ เถียน รับบท หลี่เชียะ

**อ้างอิง**

**แหล่งข้อมูลอื่น**
id=0073916
*5586- HK cinemagic entry date=2016-03-03 
หมวดหมู่:ราชาธิปไตยในบันเทิงคดี
ซูสีไทเฮา ภาค 2

ซูสีไทเฮา ภาค 2 (อังกฤษ: The Last Tempest) เป็นภาพยนตร์ที่กล่าวถึงพระราชประวัติของพระนางซูสีไทเฮา ออกจำหน่ายในปี ค.ศ. 1976 กำกับโดย หลี่ ฮั่นเซียง นำแสดงโดย ตี้ หลุง, หลิง ปอ, ลิซ่า ลู่ ภาพยนตร์เรื่องนี้เป็นภาคต่อของ ซูสีไทเฮา ภาค 1

**เนื้อเรื่องย่อ**
ปี 1898 ประเทศจีนให้การต้อนรับชาวต่างชาติที่นำความเจริญมาสู่ประเทศ ฮ่องเต้กวางสูจึงเกิดความคิดที่จะปฏิรูปบ้านเมืองให้เจริญทัดเทียมกับต่างชาติ พวกขุนนางเก่าแก่ที่ครองอำนาจอยู่ไม่พอใจและพากันไปยุยงพระนางซูสีไทเฮาให้กลับมาปกครองบ้านเมืองอีกครั้ง ความขัดแย้งระหว่างฮ่องเต้กวางสูและซูสีไทเฮามาถึงจุดแตกหัก เมื่อฝ่ายฮ่องเต้กวางสูคิดยึดพระราชวังฤดูร้อน ซึ่งเป็นที่ประทับของพระนางซูสีไทเฮา ส่งผลทำให้แม่ลูกต้องหันมาห้ำหั่นกันเอง

**นักแสดงนำ**
 ลิซา ลู่ รับบท พระนางซูสีไทเฮา- ตี้ หลุง รับบท จักรพรรดิกวางสู- เหมียว เทียน รับบท หลี่ เหลียนอิง- หลิง ปอ รับบท จักรพรรดินีเฉียนเฟิง- แดนนี่ เถียน รับบท หลี่เชียะ

**อ้างอิง**

**แหล่งข้อมูลอื่น**
id=0075444
หมวดหมู่:เสียชีวิตจากความไม่สงบในชายแดนภาคใต้ของประเทศไทย

ความไม่สงบในชายแดนภาคใต้ของประเทศไทย
หมวดหมู่:ความไม่สงบในชายแดนภาคใต้ของประเทศไทย
มงกุฎทิวดอร์

มงกุฎทิวดอร์ (Tudor Crown) หรือเรียกอีกชื่อหนึ่งว่า มงกุฎพระเจ้าเฮนรีที่ 8 (Henri VIII's Crown) เป็นมงกุฎองค์หลักซึ่งใช้ทรงโดยพระมหากษัตริย์ของอังกฤษและสหราชอาณาจักรช่วงรัชสมัยของพระเจ้าเฮนรีที่ 8 จนถึงช่วงสงครามกลางเมืองในปีค.ศ. 1649 โดยมงกุฎองค์นี้ได้ถูกขนานนามโดยนักประวัติศาสตร์ศิลปะ เซอร์รอย สตรอง ว่าเป็น"ผลงานชิ้นเอกของช่างศิลป์ราลสำนักสมัยทิวดอร์" และรูปร่างลักษณะของมงกุฎก็ได้รับการเปรียบเทียบกับมงกุฎแห่งจักรวรรดิโรมันอันศักดิ์สิทธิ์

**ประวัติ**
มงกุฎองค์นี้ไม่ปรากฎหลักฐานปีที่จัดสร้างขึ้น แต่สันนิษฐานว่าพระเจ้าเฮนรีที่ 7 หรือพระราชโอรส พระเจ้าเฮนรีที่ 8 ได้ทรงให้จัดสร้างขึ้น โดยพบหลักฐานเป็นลายลักษณ์อักษรในสมุดจดบันทึกเครื่องเพชรของพระเจ้าเฮนรีที่ 8 ในปีค.ศ. 1521 โดยเรียกมงกุฎองค์นี้ว่า "มงกุฎทองคำ" โดยมีลักษณะงดงามและประณีตมากกว่ามงกุฎจากยุคกลางที่ทรงใช้มาก่อน โดยมงกุฎองค์นี้ประกอบด้วยเส้นโค้ง 2 เส้นตัดกัน มีกางเขนแพตตีจำนวน 5 ตำแหน่ง และเฟลอ-เดอ-ลีสจำนวน 5 ตำแหน่ง ซึ่งประดับประดาด้วยรัตนชาติได้แก่ เพชร มรกต ทับทิม แซฟไฟร์ ไข่มุก และในช่วงสมัยหนึ่งได้ประดับยอดด้วยทับทิมเจ้าชายดำBlack Prince's Ruby was located at the top of the arches and surmounted by a cross. บริเวณเฟลอ-เดอ-ลีสตำแหน่งกึ่งกลางของมงกุฎมีภาพเขียนพระเยซู พระนางมารีย์พรหมจารี และนักบุญจอร์จ เพื่อที่จะใช้แสดงถึงพระราชอำนาจของพระเจ้าเฮนรีที่ 8 ที่ทรงเป็นประมุขแห่งคริสตจักรแห่งอังกฤษ นอกจากนี้ยังพบบันทึกของมงกุฎองค์นี้อีกหลายครั้งในเอกสารปีค.ศ. 1532, 1550, 1574 และ 1597

**ชะตากรรม**
หลังจากการสวรรคตของสมเด็จพระราชินีนาถเอลิซาเบธที่ 1 ซึ่งถือเป็นพระมหากษัตริย์พระองค์สุดท้ายของราชวงศ์ทิวดอร์ ซึ่งราชวงศ์สจวตได้เข้ามามีบทบาทในราชบัลลังก์ของอังกฤษ โดยทั้งรัชสมัยของพระเจ้าเจมส์ที่ 1 และพระเจ้าชาลส์ที่ 1 ก็พบหลักฐานว่าได้ทรงมงกุฎองค์นี้เช่นกัน จนกระทั่งถึงช่วงสงครามกลางเมืองอังกฤษ ซึ่งทำมาซึ่งการปลงพระชนม์ของพระเจ้าชาลส์ที่ 1 ในปีค.ศ. 1649 มงกุฎองค์นี้ได้ถูกทำลายและถอดชิ้นส่วนอัญมณีออกขายเป็นมูลค่าประมาณ 1,100 ปอนด์ โดยจากหลักฐานบันทึกทรัพย์สินของพระมหากษัตริย์ที่ถูกนำมาขายนั้นพบว่ามงกุฎองค์นี้มีน้ำหนักถึง 3.3 กิโลกรัม (7 ปอนด์ 6 ออนซ์)

**ตราอาร์ม**
ตราอาร์มมงกุฎทิวดอร์
ในระหว่างช่วงปีค.ศ. 1902 ถึง 1953 ภาพวาดมงกุฎทิวดอร์ได้ถูกนำมาใช้ในตราพระราชลัญจกร และตราสัญลักษณ์ต่างๆ ในประเทศต่างๆ ที่เป็นราชอาณาจักรเครือจักรภพ เพื่อเป็นสัญลักษณ์ของสถาบันพระมหากษัตริย์ และพระราชอำนาจของพระมหากษัตริย์
ในปีค.ศ. ​2022 พระเจ้าชาลส์ที่ 3 ทรงเลือกใช้มงกุฎทิวดอร์บนตราพระราชลัญจกร

**มงกุฎองค์ใหม่**
ในปีค.ศ. 2012 ได้มีการจัดสร้างมงกุฎทิวดอร์องค์จำลองโดยอาศัยรูปแบบจากงานวิจัยของ Historic Royal Palaces โดยให้แฮรี คอลลินส์ อดีตนายช่างอัญมณีประจำราชสำนัก โดยใช้เทคนิคต่างๆ ในการขึ้นงานโลหะเหมือนในสมัยทิวดอร์ โดยใช้อัญมณี และไข่มุกทั้งสิ้นกว่า 344 เม็ดในการประดับ โดยได้จัดแสดงอยู่ ณ Royal Chapel ที่พระราชวังแฮมป์ตันคอร์ต

**หมายเหตุ**

**อ้างอิง**

**ดูเพิ่ม**
 เครื่องราชกกุธภัณฑ์แห่งสหราชอาณาจักร
หมวดหมู่:เครื่องราชกกุธภัณฑ์สหราชอาณาจักร‎
กางเขนแพตตี

ตราอาร์มลายกางเขนแพตตี
กางเขนแพตตี (Cross Pattée, Cross Patty, Cross Pate) เป็นสัญลักษณ์รูปแบบหนึ่งของกางเขนคริสเตียน ซึ่งมีลักษณะของแขนแคบเข้าตรงช่วงกลางของกางเขน โดยจะเริ่มจากเป็นเส้นตรงหรือเส้นโค้ง และจะค่อย ๆ กว้างออกที่บริเวณช่วงปลายทั้งสี่ด้าน โดยได้พบหลักฐานการใช้สัญลักษณ์กางเขนแพตตีในงานศิลปะยุคกลางตอนต้น อาทิเช่น งานปกสมุดทำด้วยโลหะซึ่งจัดสร้างโดยพระราชินีเธโอเดลินดา เพื่อใช้ถวายให้กับมหาวิหารมอนซา ในปี ค.ศ. 628 และยังพบบนปกหลังของกอสเปลของลินโด (Lindau Gospels) ซึ่งเป็นงานสมัยคริสต์ศตวรรษที่ 8 ปัจจุบันเก็บรักษาอยู่ที่หอสมุดมอร์แกน ตัวอย่างในยุคแรกของการใช้เป็นตราสัญลักษณ์ในอังกฤษ (ราวคริสต์ศตวรรณที่ 12) พบในตราอาร์มของบารอนเบิร์กเลย์

**ความหมาย**
คำว่า pattée นั้นเป็นคำศัพท์ภาษาฝรั่งเศส ซึ่งเมื่อนำมาใช้กับคำว่ากางเขน หรือ Croix จะรวมกันเป็นคำเต็มว่า la croix pattée แปลตามศัพท์ว่า "กางเขนที่มีขา" คำว่า patte เป็นคำนามแปลว่าเท้า ซึ่งใช้ในสัตว์เป็นส่วนใหญ่ 
กางเขนนี้มีแขนสี่ด้านค่อย ๆ บานออก ซึ่งแต่ละด้านมีลักษณะคล้ายขาของจอก หรือของเชิงเทียน ในภาษาเยอรมันเรียกว่า Tatzenkreuz มาจากคำว่า Tatze แปลว่าเท้า โดยสันนิษฐานว่าคำนี้มีรากมาจากคำกริยาภาษาละตินว่า pateo แปลว่า เปิดออก หรือ กางออก โดยสามารถพบได้ในตราสัญลักษณ์ของพระเจ้าสตีเฟนแห่งอังกฤษ (ค.ศ. 1135 - 1154)

**รูปแบบต่าง ๆ**
ไฟล์:Cross-Pattee-Heraldry.svg|กางเขนแพตตีแบบที่แขนมีส่วนเว้าเท่ากันทั้งสี่ด้านซึ่งใช้เป็นตรา "กางเขนเหล็ก" ที่พบบนเครื่องบินของเยอรมันแบบ Luftstreitkräfte ในปีค.ศ. 1915
ไฟล์:Cross-Pattee-alternate3.svg|กางเขนแพตตีอีกแบบที่ใช้ซึ่งมีส่วนโค้งของแขนกางเขนที่น้อย โดยใช้ตกแต่งเครื่องบินของเยอรมันแบบ Luftstreitkräfte ตั้งแต่เมษายน ค.ศ. 1918 และใช้เป็นต้นแบบของกางเขนที่ใช้เป็นตราของบุนเดซเวร์ของเยอรมณีในปัจจุบัน
ไฟล์:Bolnisi cross.svg|กางเขนบอลนิซี ตราแผ่นดินของสาธารณรัฐจอร์เจีย ซึ่งใช้บนธงชาติ ตราสัญลักษณ์ และตราอาร์มสำคัญต่างๆ ของจอร์เจีย
ไฟล์:Cross-Pattee-Alisee.svg|กางเขนแพตตีที่มีลักษณะด้านปลายกางเขนเป็นเส้นโค้งนูนออกจนเกือบจะเป็นรูปวงกลม โดยบางครั้งถูกเรียกว่า "Alisee" (อะลีเซ) (croix pattée alésée arrondie)
ไฟล์:Cross-Pattee-alternate2.svg|กางเขนแพตตีที่มีลักษณะแขนเป็นสามเหลี่ยมซึ่งเกือบจะเติมเต็มช่องว่างระหว่างแขนทั้งสี่จนเกือบจะเป็นรูปสี่เหลี่ยมจัตุรัส
ไฟล์:Cross-Not-Pattee-Not-Maltese.svg|กางเขนแพตตีที่มีลักษณะแขนเป็นสามเหลี่ยมที่ยังมีช่องหว่างระหว่างแขนพอสมควร
ไฟล์:Cross-Pattee-alternate.svg|กางเขนแพตตีแบบที่มีแขนส่วนที่เป็นเส้นตรงช่วงตรงกลางด้านใน 
ไฟล์:Oficial - Cruz de Cristo RGB.jpg|ตราสัญลักษณ์ประดับเครื่องเสนาอิสริยาภรณ์แห่งพระคริสต์แห่งโปรตุเกส สถาปนาในปีค.ศ. 1319 ในฐานะภาคีอัศวินเทมพลาร์โดยพระเจ้าเดนิสที่ 1 แห่งโปรตุเกส
ไฟล์:Bundeswehr_Kreuz_Black.svg|กางเขนของบุนเดซเวร์ (ตั้งแต่ค.ศ. 1956)

**อ้างอิง**
หมวดหมู่:ศิลปะคริสเตียน
เพลย์อิงวิทไฟร์

"เพลย์อิงวิทไฟร์" (불장난; Playing with Fire) เป็นเพลงของเกิร์ลกรุปเกาหลีใต้ แบล็กพิงก์ จากซิงเกิลอัลบั้มที่สอง สแควร์ทู และยังรวมอยู่ในอีพีชุดแรก แบล็กพิงก์ ในภาษาญี่ปุ่น เพลงเป็นแนวทรอปิคอลเฮาส์ เขียนโดย เท็ดดี และผลิตโดย อาร์.ที รูปแบบเกาหลีออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก ขณะที่รูปแบบญี่ปุ่นจำหน่ายเมื่อวันที่ 29 สิงหาคม ค.ศ. 2017 ผ่านสังกัดวายจีเอกซ์
"เพลย์อิงวิทไฟร์" เปิดตัวอันดับหนึ่งบนชาร์ต บิลบอร์ด เวิลด์ดิจิทัลซองส์ เพลงขึ้นอันดับสามบนแกออนชาร์ต และอันดับที่ 92 บนแคนาเดียนฮอต 100 กลายเป็นเกิร์ลกรุปเกาหลีวงแรกที่ติดชาร์ตในประเทศแคนาดา เพลงถูกนำไปแสดงสดหลายครั้งเพื่อสนับสนุนซิงเกิลอัลบั้ม สแควร์ทู "เพลย์อิงวิทไฟร์" ยังได้รับรางวัลเพลงแห่งปี ประจำเดือนพฤศจิกายน ในงานประกาศรางวัลแกออนชาร์ตเคป็อปอะวอดส์ ครั้งที่ 6 ด้วย

**เบื้องหลังและการออกจำหน่าย**
ชื่อของเพลงได้รับการเปิดเผยเมื่อวันที่ 25 ตุลาคม ค.ศ. 2016 ในวันเดียวกันได้เผยแพร่ภาพทีเซอร์ของสมาชิกวง เจนนีและลิซา วันถัดมา จีซูและโรเซ โดยเพลง "เพลย์อิงวิทไฟร์" เป็นซิงเกิลอัลบั้มที่สอง สแควร์ทู ของแบล็กพิงก์ เนื้อหาในเพลงเป็นการเปรียบเทียบความรักของผู้หญิงในช่วงยี่สิบต้น ๆ ที่เหมือนกับพวกเธอกำลังเล่นกับไฟ ตัวแทนจากวายจีกล่าวว่า ในเพลงนี้จะดูโตขึ้นไปอีกระดับหนึ่งด้วยการเน้นทำนองและเพิ่มการเล่นดนตรี คลิปทีเซอร์และเบื้องหลังการถ่ายทำมิวสิกวิดีโอได้รับการเผยแพร่เมื่อวันที่ 29 และ 31 ตุลาคม ตามลำดับ เพลงออกจำหน่ายพร้อมกับ "สเตย์" เมื่อวันที่ 1 พฤศจิกายน ค.ศ. 2016 ในเวลาเที่ยงคืนตามเวลามาตรฐานเกาหลี
แบล็กพิงก์ได้แสดงคัมแบ็กสเตจในรายการ อินกีกาโย ทางช่องเอสบีเอส เมื่อวันที่ 6 พฤศจิกายน และ เอ็ม เคานต์ดาวน์ ทางช่องเอ็มเน็ต  เมื่อวันที่ 10 พฤศจิกายน ค.ศ. 2016 โดยโปรโมตเพลง "เพลย์อิงวิทไฟร์" ห้าสัปดาห์ทั้งสองรายการ

**มิวสิกวิดีโอ**
มิวสิกวิดีโอเพลง "เพลย์อิงวิทไฟร์" กำกับโดยซอ ฮย็อน-ซึง  ซึ่งก่อนหน้านี้ได้ทำงานกับวงในมิวสิกวิดีโอเพลง "บูมบายาห์" วิดีโอได้รับการเผยแพร่เมื่อวันที่ 1 พฤศจิกายน ค.ศ. 2016 ทางช่องอย่างเป็นทางการของแบล็กพิงก์ ในยูทูบ
วิดีโอการซ้อมเต้น "เพลย์อิงวิทไฟร์" ปล่อยออกมาในวันที่ 4 พฤศจิกายน ค.ศ. 2016  ออกแบบท่าเต้นโดยไคล์ ฮานากามิ นักเต้นชาวอเมริกัน ผู้ออกแบบท่าเต้น "บูมบายาห์" หลังจากผ่านไป 161 วัน เพลงมีผู้เข้าชมครบ 100 ล้านครั้งทางยูทูบเป็นเพลงที่สองของวง ทำลายสถิติเพลง "บูมบายาห์" ที่ทำไว้ 175 วัน

**พฤติการณ์เชิงพาณิชย์**
หลังจากออกจำหน่าย ในสัปดาห์ของวันที่ 30 ตุลาคม – 5 พฤศจิกายน ค.ศ. 2016 เพลง "เพลย์อิงวิทไฟร์" เปิดตัวอันดับที่สามบนแกออนดิจิทัลชาร์ต ด้วยยอด 203,263 ดาวน์โหลด และอันดับที่ 5 บนสตรีมมิงชาร์ต ด้วยยอด 3,825,893 สตรีมส์ สัปดาห์ต่อมา เพลงขึ้นอันดับที่ 3  ด้วยยอด 4,829,599 สตรีมส์ "เพลย์อิงวิทไฟร์" ใช้เวลาอยู่ในยี่สิบอันดับแรกได้นาน 6 สัปดาห์ และอยู่ในชาร์ตนาน 51 สัปดาห์ เพลงขายได้ถึง 1,974,374 ดาวน์โหลดในเกาหลีใต้ กลายเป็นหนึ่งในเพลงที่ขายดีที่สุดของแบล็กพิงก์
"เพลย์อิงวิทไฟร์" เปิดตัวที่อันดับที่ 17 ในประเทศจีน อันดับที่ 81 ในประเทศญี่ปุ่น อันดับที่ 92 ในประเทศแคนาดา และอันดับที่หนึ่งบนชาร์ต บิลบอร์ด เวิลด์ดิจิทัลซองส์ ในชาร์ตประจำวันที่ 19 พฤศจิกายน ค.ศ. 2016 ของสหรัฐ

**ชาร์ต**

**รายสัปดาห์**

**รายเดือน**

**ปลายปี**

**รางวัล**

**ประวัติการจำหน่าย**

**อ้างอิง**
หมวดหมู่:ซิงเกิลในปี พ.ศ. 2559
หมวดหมู่:เพลงของแบล็กพิงก์
หมวดหมู่:ซิงเกิลในสังกัดวายจีเอ็นเตอร์เทนเมนต์
ยาวีด คาริม

ยาวีด คาริม (Jawed Karim; เกิด 28 ตุลาคม ค.ศ. 1979) เป็นวิศวกรซอฟต์แวร์และผู้ประกอบการอินเทอร์เน็ตชาวอเมริกันเชื้อสายบังกลาเทศและเยอรมัน เขาเป็นผู้ร่วมก่อตั้งยูทูบและเป็นบุคคลแรกที่อัปโหลดวิดีโอลงในนั้น วิดีโอเปิดตัวนี้มีชื่อว่า "มีแอตเดอะซู" อัปโหลดในวันที่ 23 เมษายน ค.ศ. 2005 df=US มีผู้เข้าชมมากกว่า 353 ล้านครั้ง ในช่วงที่คาริมทำงานที่PayPal ซึ่งเป็นที่ที่เขาพบกับผู้ร่วมก่อตั้งยูทูบอย่างสตีเวน เชนกับแชด เฮอร์ลีย์ เขาได้ออกแบบองค์ประกอบหลักหลายอย่าง รวมถึงระบบต่อต้านการฉ้อโกงทางอินเทอร์เน็ตแบบเรียลไทม์

**ชีวิตช่วงต้น**
ยาวีด คาริมเกิดในวันที่ 28 ตุลาคม ค.ศ. 1979 ที่แมร์เซอบวร์ก ประเทศเยอรมนีตะวันออก จากพ่อชาวบังกลาเทศกับแม่ชาวเยอรมัน Naimul Karim (নাইমুল করিম) พ่อของเขา เป็นมุสลิมชาวบังกลาเทศที่ทำงานเป็นนักวิจัยที่ 3M ส่วน Christine แม่ของเขา เป็นนักวิทยาศาสตร์ชีวเคมีชาวเยอรมันที่มหาวิทยาลัยมินนิโซตา ยาวีดเป็นลูกคนแรกจากลูกชายสองคน เขากับครอบครัวข้ามชายแดนเยอรมันภายในในช่วงต้นคริสต์ทศวรรษ 1980 เนื่องจากความเกลียดกลัวต่างชาติ แล้วเติบโตที่น็อยส์ ประเทศเยอรมนีตะวันตก แต่เนื่องจากประสบกับความเกลียดกลัวต่างชาติที่นั่งเช่นกัน ยาวีดกับครอบครัวจึงย้ายไปที่เซนต์พอล รัฐมินนิโซตาใน ค.ศ. 1992 เขาจบการศึกษาจากเซนทรัลไฮสกูลเซนต์พอลใน ค.ศ. 1997 และศึกษาต่อที่มหาวิทยาลัยอิลลินอยส์ เออร์แบนา-แชมเปญจน์ ยาวีดออกจากมหาวิทยาลัยก่อนที่จะจบการศึกษาเพื่อเป็นพนักงานก่อนกำหนดที่ PayPal อย่างไรก็ตาม เขายังคงเรียนต่อ โดยได้รับปริญญาตรีสาขาวิทยาการคอมพิวเตอร์ ภายหลังเขาได้รับปริญญาโทสาขาวิทยาการคอมพิวเตอร์จากมหาวิทยาลัยสแตมฟอร์ด นอกจากภาษาอังกฤษแล้ว ยาวีดสามารถพูดภาษาเยอรมันและเบงกอลได้

**หมายเหตุ**

**อ้างอิง**

**แหล่งข้อมูลอื่น**
  Jawed Karim's Personal Website-  Jawed Karim's YouTube Profile-  Cache of Jawed Karim's YouTube Profile in 2008-  Youniversity Ventures- "He went off to college to make his fortune" – The News-Gazette (October 16, 2006)
หมวดหมู่:ยูทูบ
หมวดหมู่:บุคคลที่เกิดในปี พ.ศ. 2522
เจ้าหญิงมาร์การีตาแห่งบาเดิน

เจ้าหญิงมาร์การีตาแห่งบาเดิน (Princess Margarita of Baden) เป็นพระธิดาพระองค์ใหญ่ใน เบอร์โธล์ดมาร์เกรฟแห่งบาเดิน และ เจ้าหญิงธีโอโดราแห่งกรีซและเดนมาร์ก โดยพระนามของพระองค์มาจาก เจ้าหญิงมาร์การีตาแห่งกรีซและเดนมาร์ก ผู้เป็นพระมาตุจฉา(ป้าฝ่ายแม่)  โดยพระองค์ทรงเข้าศึกษา ณ โรงเรียนเคิร์ตฮาร์น ต่อมาพระองค์ได้เสด็จเข้ามาประทับ ณ ลอนดอน และทรงเป็นนางพยาบาล ณ โรงพยาบาลเซนต์โทมัส ต่อมาพระองค์ได้เข้าร่วมพระราชพิธีเจ้าหญิงเอลิซาเบธ ดัชเชสแห่งเอดินบะระเสด็จขึ้นครองราชย์ ในขณะนั้นทรงเป็นตัวแทนของพระราชวงศ์บาเดิน และได้ทรงพบกับเจ้าชายโทมิสลาฟแห่งยูโกสลาเวีย พระสวามีในอนาคตที่มรงเป็นตัวแทนจากพระราชวงศ์ยูโกสลาเวีย

**เสกสมรส**
พระองค์ทรงเข้าพิธีอภิเษกสมรสกับ เจ้าชายโทมิสลาฟแห่งยูโกสลาเวีย เมื่อวันที่ 5 มิถุนายน ค.ศ. 1957 ซึ่งพระสวามีของพระองค์มีศักดิ์เป็นพระอนุชาในสมเด็จพระเจ้าปีเตอร์ที่ 2 แห่งยูโกสลาเวีย หลังกจาเสกสมรสแล้วทรงได้รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา และมีพระบุตรร่วมกัน 2 พระองค์คือ
#เจ้าชายนิโคลาแห่งยูโกสลาเวีย
#เจ้าหญิงคาทารีนาแห่งยูโกสลาเวีย
ต่อมาทรงหย่าขาดจากพระสวามีใน ค.ศ. 1981

**พระกรณียากิจ**
พระองค์ทรงปฏิบัติพระกรณียากิจในด้านต่าง ๆ เช่น ประทานแควนมารี ทั้งยีงทรงเป็นผู้ที่มีพระปรีชาสามารถใรด้านการร้องเพลง โดยทรงเป็นประธานมูลนิธิเสียงเพลงแห่งความสุข

**ปลายพระชนม์ชีพ**
หลังการสิ้นพระชนม์ของ เจ้าหญิงแคทเธอรีนแห่งกรีซและเดนมาร์ก พระองค์ทรงเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักรที่มีพระชนม์ชีพอยู่ ภายหลังพระพลานามัยของพระองค์เริมไม่ดีนัก และเข้าประทับรักษาพระอาการประชวร ณ มหาวิทยาลัยเวสมินเตอร์ พระอาการก็กลับมาหายดี ต่อมาเมื่อคราวพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ทรงได้รับเชิญในฐานะแขกอาวุโส ต่อมาเมื่อวันที่ 15 มกราคม ค.ศ. 2013 พระองค์สิ้นพระชนม์ด้วยโรคพระชรา สิริพระชันษา 80 ปี โดยในการนี้ เจ้าชายฟิลิป ดยุกแห่งเอดินบะระ สมเด็จพระราชินีอันเนอ-มารีแห่งกรีซ  อาเลกซานดาร์ คาราจอร์เจวิชอดีตมกุฎราชกุมารแห่งยูโกสลาเวีย เสด็จพระราชดำเนินไปในพิธีพระศพนี้ด้วย
หมวดหมู่:บุคคลที่เกิดในปี พ.ศ. 2475
หมวดหมู่:บุคคลที่เสียชีวิตในปี พ.ศ. 2556
หมวดหมู่:เจ้าหญิงยูโกสลาเวีย
หมวดหมู่:เจ้าหญิงแห่งบาเดน
ก้าวเดินกับฉัน

ก้าวเดินกับฉัน (Walk with Me) คือ ภาพยนตร์สารคดีอังกฤษ พ.ศ. 2560 กำกับโดย มาร์ก เจ. แฟรนซิส และแมกซ์ ฟิวห์ เล่าเรื่องของนักบวชและผู้ปฏิบัติธรรมทั้งชายและหญิงในหมู่บ้านพลัม ซึ่งเป็นชุมชนหรือ "สังฆะ" พุทธศาสนิกชนนิกายเซนในประเทศฝรั่งเศสของ ทิก เญิ้ต หั่ญ พระภิกษุชาวเวียดนาม ผ่านการสำรวจกิจกรรมเจริญสติ การฝึกปฏิบัติตน รวมถึงการใช้ชีวิตประจำวันของพวกเขาเหล่านั้น โดยมีเบเนดิกต์ คัมเบอร์แบตช์ ให้เสียงอ่านข้อเขียนจากหนังสือ "แผ่นดินหอม" (Fragrant Palm Leaves) ของทิก เญิ้ต หั่ญ ประกอบการดำเนินเรื่อง 
ภาพยนตร์เรื่องนี้ใช้เวลาถ่ายทำกว่า 3 ปีทั้งในประเทศฝรั่งเศสและสหรัฐอเมริกา และเข้าฉายในปี พ.ศ. 2560 โดยเข้าฉายอย่างเป็นทางการในประเทศไทยเมื่อวันที่ 21 กันยายนของปีดังกล่าว

**ดูเพิ่ม**
 ทิก เญิ้ต หั่ญ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  ข้อมูลภาพยนตร์ในเว็บไซต์ของดอคิวเมนทรีคลับ date=2017-10-20 - title=Walk with Me- Walk with Me
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์สารคดี
หมวดหมู่:ภาพยนตร์อังกฤษ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในประเทศฝรั่งเศส
หมวดหมู่:ภาพยนตร์ที่ถ่ายทำในสหรัฐ
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในสหรัฐ
เทเรนซ์ เทรนต์ ดาร์บี

ซานานดา ฟรานเซสโก ไมเทรยา (Sananda Francesco Maitreya) หรือชื่อเกิด เทเรนซ์ เทรนต์ ฮาเวิร์ด (Terence Trent Howard) หรือในอดีตรู้จักในชื่อ เทเรนซ์ เทรนต์ ดาร์บี (Terence Trent D'Arby) เกิดวันที่ 15 มีนาคม ค.ศ. 1962 ในแมนแฮตตัน นิวยอร์ก เป็นนักร้องและนักแต่งเพลงชาวอเมริกัน มีผลงานอัลบั้มเปิดตัวที่สร้างชื่อเสียงชุด Introducing the Hardline According to Terence Trent D'Arby ออกวางขายเดือนกรกฎาคม ค.ศ. 1987 มีซิงเกิล "If You Let Me Stay", "Wishing Well", "Dance Little Sister" และ "Sign Your Name"

**ผลงานอัลบั้ม**
Introducing the Hardline According to Terence Trent D'Arby (1987)
*Neither Fish nor Flesh (1989)
*Symphony or Damn (1993)
*Vibrator (1995)
*Wildcard (2001)
*Angels & Vampires – Volume I (2005)
*Angels & Vampires – Volume II (2006)
*Nigor Mortis (2009)
*The Sphinx (2011)
*Return to Zooathalon (2013)
*The Rise Of The Zugebrian Time Lords (2015)
*Prometheus & Pandora (2017)

**ผลงานแสดง**
ในนาม เทเรนซ์ เทรนต์ ดาร์บี
*1993: Heimat II: A Chronicle of a Generation (TV series, 1 episode, "Kennedys Kinder") 
*1999: Shake, Rattle and Roll: An American Love Story as Jackie Wilson (TV mini-series)
*1999: Clubland as Toby (feature film directed by Mary Lambert)
*2000: Static Shock (TV series, 1 episode, "They're Playing My Song" as DJ Rock)
หมวดหมู่:นักร้องป็อปอเมริกัน
หมวดหมู่:นักร้องร็อกอเมริกัน
หมวดหมู่:ชาวอเมริกันเชื้อสายสกอต-ไอริช
หมวดหมู่:บุคคลจากแมนแฮตตัน
หมวดหมู่:ผู้ที่ได้รับรางวัลแกรมมี
แนวกันไฟ

แนวกันไฟในป่า
ผลลัพธ์ของไฟป่า (ซีกขวาในรูป) ซึ่งหยุดลงที่แนวกันไฟ
แนวกันไฟ (firebreak) เป็นช่องว่างแนวยาวในป่า หรือระหว่างกลุ่มสิ่งก่อสร้าง
ซึ่งมีความกว้างมากพอที่จะป้องกันไฟไม่ให้ลุกลามต่อเนื่องในกรณีที่เกิดไฟป่าหรืออัคคีภัย,
โดยแนวกันไฟนี้บางที่อาจจะมีอยู่ตามธรรมชาติ เช่นหุบเหว ลำห้วย หรือแม่น้ำ,
แต่บางแห่งก็เป็นแนวที่มนุษย์สร้างขึ้น บ้างเพื่อจุดประสงค์ในการป้องกันไฟโดยเฉพาะ
(ซึ่งจะมีการวางแผนล่วงหน้าโดยเจ้าหน้าที่ป่าไม้ หรือเจ้าหน้าที่ผังเมือง)
บ้างก็เป็นผลพวงจากการถางทางเพื่อทำการอื่น เช่นการสร้างทางเดิน ถนนลูกรัง หรือทางหลวง
ประสิทธิภาพของแนวกันไฟมักจะขึ้นกับความกว้างของแนว (ยิ่งกว้างจะยิ่งกันไฟได้เด็ดขาด แต่ต้องเสียพื้นที่มากตามไปด้วย)
รวมทั้งลักษณะภูมิประเทศ กับสิ่งต่างๆ ที่จะเป็นเชื้อไฟในบริเวณนั้น (เช่นชนิดของต้นไม้ หรือวัสดุของสิ่งก่อสร้างข้างเคียง)
ซึ่งส่งผลต่ออุณหภูมิของเปลวไฟ และระยะทางที่วัสดุติดไฟมีโอกาสจะปลิวข้ามแนวไปได้,
โดยทั่วไปจึงอาศัยแนวกันไฟเป็นมาตรการเสริมคู่กับการควบคุมเพลิงตามปกติ
เพื่อลดโอกาสที่อัคคีภัยจะแผ่ขยายไปไกลเกินกำลังรับมือของเจ้าหน้าที่ 
แนวกันไฟที่มีประสิทธิภาพควรเป็นแนวกันไฟเปียก โดยปลูกพืชที่ไม่สลัดใบในพื้นที่ทำแนวกันไฟเพื่อลดการแผ่รังสีของไฟป่าลง มีการขุดหลุมดักน้ำและตะกอนดินเพื่อเพิ่มความชื้นใต้ดิน และช่วยอัตรารอดของพืชไม่สลัดใบในบริเวณดังกล่าว โดยหลุมกัดน้ำและตะกอนดินจะใช้เป็นที่เก็บเศษวัชพืช ใบไม้ กิ่งไม้แห้ง เป็นที่หลบภัยของอินทรียวัตถุแห้งทั้งหลายจากการไหม้ลามของไฟป่า แนวกันไฟควรจัดทำเป็นตารางหมากรุก หรือทำหน้าที่เป็นแนวกันไฟที่ไม่มีเชื้อเพลิงล้อมรอบพื้นที่เป้าหมาย ให้พื้นที่เป้าหมายมีแนวกันไฟสามารถเปียกป้องกันไฟได้ ไฟป่าจะลามมาจากทิศทางไหน หลุมดักน้ำและตะกอนดินที่ทำหน้าที่กันไฟป่า ยังเป็นที่หลบภัยของสัตว์เลื้อยคลาน แมลงและสัตว์เล็กๆที่อาศัยอยู่ในป่าเวลาเกิดไฟป่าลุกลามได้อีกด้วย
หมวดหมู่:การป้องกันไฟป่า
หมวดหมู่:การป่าไม้
หมวดหมู่:การจัดการที่ดิน
หมวดหมู่:การดับไฟป่า